পশ্চিমবঙ্গের মুখ্যমন্ত্রী
পশ্চিমবঙ্গের বর্তমান মুখ্যমন্ত্রী মমতা বন্দ্যোপাধ্যায়। তিনি রাজ্যের অষ্টম তথা প্রথম মহিলা মুখ্যমন্ত্রী। ২০১১ সালের বিধানসভা নির্বাচনে জয়লাভ করে ২০ মে তিনি মুখ্যমন্ত্রী রূপে শপথ গ্রহণ করেন। তিনি পশ্চিমবঙ্গ সরকারের স্বরাষ্ট্র, স্বাস্থ্য ও পরিবার পরিকল্পনা, ভূমি ও ভূমিসংস্কার, তথ্য ও সংস্কৃতি, পর্বতাঞ্চল বিষয়ক, কৃষি, বিদ্যুৎ, কর্মী ও প্রশাসনিক সংস্কার, সংখ্যালঘু কল্যাণ ও মাদ্রাসা শিক্ষা বিভাগেরও ভারপ্রাপ্ত মন্ত্রী।
মোক্ষদায়িনী মুখোপাধ্যায়
মোক্ষদায়িনী মুখোপাধ্যায় ছিলেন নারী-সম্পাদিত প্রথম বাংলা সাময়িকপত্রিকা বঙ্গমহিলার সম্পাদিকা। ১২৭৭ বঙ্গাব্দের ১লা বৈশাখ (এপ্রিল ১৮৭০ ক্রিস্টাব্দ) এই পত্রিকাটি কলকাতায় প্রবর্তিত হয়েছিল। সম্পাদকীয়তে তিনি লিখেছিলেন এ পত্রিকা বঙ্গদেশের স্ত্রীলোকদিগের মুখস্বরূপ হইবে। তিনি কবিতা লিখতেন। তার অন্যতম কাব্যগ্রন্থ "বনপ্রসূন"।